title: Reizhskrivadur liestonel
text: Ar reizhskrivadur liestonel a zo anv doare-skrivañ ar gresianeg a-vremañ bet lakaet e pleustr evel doare-skrivañ ofisiel ar yezh betek 1982, pa oa bet kemeret e blas gant ar reizhskrivadur untonel nebeut goude ma oa bet degemeret an dhimotiki da stumm ofisiel ar yezh.
  
  Luzietoc'h ha diaesoc'h da zeskiñ ha da implijout evit ar sistem untonel e oa ar sistem liestonel dre ma veze implijet gantañ meur a dired disheñvel ha na denne ket ken da doare-distagañ ar yezh a-vremañ abaoe ar Iañ Kantved mui-pe-vui.
  
  Daoust ma na veze ket implijet ar sistem liestonel e gresianeg klasel, ne voe ket degemeret mat ar sistem eeunoc'h nevez gant tud zo, ha dreist-holl gant Iliz Ortodoksel Gres, hag a gave dezhe difenn hengoun ar yezh dre chom hep implijout ar reizhskrivadur untonel ha kenderc'hel d'ober gant ar reizhskrivadur liestonel. Ouzhpenn-se, betek ma oa bet krouet lizherennoù unicode e save alies kudennoù evit ober gant ar reizhskrivadur liestonel dre urzhiataerez.
  
  Setu diakritikoù ar sistem liestonel skouerekaet gant al lizherenn alpha (α):
  
   an tonioù (τόνοι) evit merkañ lec'h an taol-mouezh hag ivez patromoù an tonennoù:
   ά Oxeía (ὀξεία), an tired lemm;
   ὰ Bareía (βαρεία), an tired boud;
   ᾶ Perispoménē (περισπωμένη), an tired kognek, a-wechoù moullet gant stumm un tilde, ur makron pe c'hoazh ur breve en tu-gin;
   Doareoù analañ – da lâret eo hag-eñ e veze c'hwezhet pe get vogalenn gentañ ur ger. Implijet e vez seurt diakritikoù e penn-kentañ ur ger nemetken neuze:
   ἁ Daseía (δασεία), pe dre c'hwezhañ (spiritus asper), da lâret eo o kregiñ gant [h] e henc'hresianeg. Implijet e veze ivez gant gerioù a groge gant rho (ρ) , treuzskrivet rh.
   ἀ Psilé (ψιλή), pe kompez (spiritus lenis''), evit merkañ ar gerioù o kregiñ hep [h];
   ᾳ iota isskrivet implijet gant vogalennoù resis zo. Bez e c'heller implijout en e lec'h an iota kenskrivet).
  
  Un destenn skouer
  
  Taolenn implij ar reizhskrivadur liestonel
  
  Pennlizherennoù
  
  Lizherennoù bihan
  
  Gwelet ivez 
  
   Reizhskrivadur untonel
   Lizherenneg c'hresianeg
   Gresianeg
   Katharevousa
   Dhimotiki
  
  Liammoù diavaez 
  
   Athena Lizherennoù evit mann evit gallout ober gant ar gresianeg liestonel war hoc'h urzhiater
   Gentium Lizherennoù evit mann evit gallout ober gant ar gresianeg liestonel war hoc'h urzhiater
   Kentelioù diwar-benn istor doareoù-skrivañ taol-mouezh ar gresianeg
  
  Gresianeg
  Lizherenneg c'hresianek